**Európa Nekünk**

2020 / 2. szám

**Témák**

[Bevezetés 3](#_Toc44669001)

[Fogyatékos emberek védelme 4](#_Toc44669002)

[a koronavírus-járvány idején 4](#_Toc44669003)

[Vélemény a koronavírus-vészhelyzetről 8](#_Toc44669004)

[Helena Dalli: A koronavírus-járvány hatásai a fogyatékos emberekre 10](#_Toc44669005)

[Tájékoztatás: Az iskolák bezárásának hatásai 13](#_Toc44669006)

[Petíció az értelmi fogyatékos emberek jogainak védelméért, 15](#_Toc44669007)

[a koronavírus-vészhelyzet idején 15](#_Toc44669008)

[Önérvényesítés a koronavírus-vészhelyzetben 18](#_Toc44669009)

[Közgyűlés – 2020. június 29. 25](#_Toc44669010)

[Szómagyarázatok 27](#_Toc44669011)

# Bevezetés

Az Európa Nekünk hírlevélnek ebben a számában
leginkább a koronavírus-járvánnyal foglalkozunk.
Azzal, hogy milyen hatásai vannak a járványnak
az értelmi fogyatékos emberek
és családtagjaik életére.

Az Európa Nekünk hírlevélnek ebben a számában
egy útmutatót is megosztunk.
Az útmutató arról szól,
hogyan védjük meg a fogyatékos embereket
a koronavírus-vészhelyzetben.
Arról is írunk,
hogy hogyan dolgoznak az önérvényesítők
a koronavírus-vészhelyzetben.

**Reméljük, hogy tetszik majd neked a hírlevél!**

# Fogyatékos emberek védelme

# a koronavírus-járvány idején

**Egyértelmű tájékoztatás**

Egyértelműen kell tájékoztatni az embereket arról,

hogyan tudják megvédeni magukat és másokat.

Az információt el kell juttatni

az értelmi **fogyatékos emberekhez**

és családtagjaikhoz.

Fontos a könnyen érthető tájékoztatás.

Főleg, ha egyszerre sok hír és információ jelenik meg.

Az embereknek tudniuk kell,

hogyan védjék meg magukat és másokat.

Szükség van olyan telefonszámra és e-mail címre,

ahol az emberek további tájékoztatást kérhetnek.

Itt találsz:

* [könnyen érthető](https://www.inclusion-europe.eu/easy-to-read-information-about-coronavirus/) leírásokat a korona vírusról
* további információt
[a könnyen érthető kommunikációról](https://easy-to-read.eu/).

Nem csak írott szövegek lehetnek könnyen érthetőek.

Videók is készülhetnek ilyen módon.

[Itt](https://www.inclusion-europe.eu/easy-to-read-information-about-coronavirus/) találsz példákat.

**Az információ terjesztése**

Az értelmi fogyatékos embereket segítő [szervezetek](https://www.inclusion-europe.eu/about-us/#members)

tudnak segíteni az információ terjesztésében.

Az Inclusion Europe is tud segíteni a terjesztésben.

Ezek az elérhetőségeink:

comms@inclusion-europe.org

[Facebook](https://www.facebook.com/inclusioneurope/)

[Twitter](https://twitter.com/InclusionEurope)

[LinkedIn](https://www.linkedin.com/company/931737/admin/)

Szükség van akadálymentes applikációkra,

honlapokra és telefonvonalakra

a járvány elleni védekezés során.

**Segítség a vészhelyzet kezeléséhez**

Segítségre van szükség a vészhelyzet kezeléséhez.

Főleg, mivel sok segítő szolgáltatás leállt.

Például a napközi otthonok is leálltak.

Segítség kell ahhoz is,

hogy megbirkozzunk a társadalmi távolságtartással.

A társadalmi távolságtartás azt jelenti,

hogy nem megyünk olyan emberek közelébe,

akikkel nem lakunk együtt.

Az értelmi fogyatékos embereknek

és segítőiknek is

szükségük van védőeszközökre.

Védőeszköz például az arcmaszk

és a gumikesztyű.

Sok nappali intézmény bezárt.

A családtagok vették át

az értelmi fogyatékos emberek gondozását.

Így a családokat sok nehézség érte.

Például nem tudtak elmenni dolgozni,

ezért kevesebb lett a pénzük.

Ezekre a nehézségekre [megoldást](https://www.inclusion-europe.eu/coronavirus-pandemic/#1584977115025-1ebd5d7f-b126) kell találni.

Az értelmi fogyatékos emberek családjainak

állami támogatásra van szükségük.

Támogatni kell az értelmi fogyatékos emberek családjait,

hogy [vészhelyzeti terveket](https://www.enable.org.uk/get-support-information/families-carers/future-planning/emergency-planning/) készítsenek.

Az önkéntes tevékenységek során is gondolni kell

a fogyatékos emberekre és családjaikra is.

Például, ha a bevásárlásban segítünk.

[Jó példákat](http://www.edf-feph.org/newsroom/news/covid-19-activities-our-members) kell keresni

más országok és szervezetek munkájában.

Mindenkinek nehéz,

hogy otthon kell maradni.

Hogy otthonról kell tanulni és dolgozni.

A súlyos fogyatékos gyermekeknek és családjaiknak

ez még nehezebb.

A távoktatás különösen nehéz lehet

az értelmi fogyatékos emberek számára.

Erről a témáról később részletesen is írunk a hírlevélben.

Ha a dolgok vissza is térnek a normális kerékvágásba,

a legtöbb fogyatékos ember akkor is

másoktól elzárva fog élni és tanulni.

A családoknak akkor is

maguknak kell gondoskodniuk a fogyatékos családtagjaikról.

Maguknak kell kiállniuk a jogaikért

és a befogadásért.

2009-ben már láttuk,

milyen hatásai vannak egy válságnak:

sok segítő szolgáltatás bezárt,

a pénzbeli támogatások csökkentek,

sokan elvesztették a munkájukat.

Az Inclusion Europe kéri a **kormányokat**

és az **Európai Uniót:**

nyújtsanak pénzbeli támogatást

a fogyatékos embereknek és családjaiknak.

# Vélemény a koronavírus-vészhelyzetről

Milan Šveřepa az **Inclusion Europe** igazgatója.

Milan írt egy cikket a koronavírus-vészhelyzetről.

Ez egy összefoglaló Milan cikkéből.

A koronavírus sok mindent megváltoztatott.

A koronavírus-vészhelyzet jól megmutatja

a már meglévő nehézségeket.

Sok értelmi fogyatékos ember számára

nagyon nehéz ez a helyzet.

Főleg azoknak,

akik **szegregáltan** élnek, **intézményekben**.

Az intézmények lakói és segítőik

teljesen magukra maradtak.

Bezárva hetekre vagy akár hónapokra.

Mindenkinek nehéz,

hogy otthon kell maradni.

Hogy otthonról kell tanulni és dolgozni.

A súlyos fogyatékos gyermekeknek és családjaiknak

ez még nehezebb.

A távoktatás különösen nehéz lehet

az értelmi fogyatékos embereknek.

Erről a témáról később részletesen is írunk a hírlevélben.

Ha a dolgok vissza is térnek a normális kerékvágásba,

a legtöbb fogyatékos ember akkor is

másoktól elzárva fog élni és tanulni.

A családoknak akkor is

maguknak kell gondoskodniuk a fogyatékos családtagjaikról.

Maguknak kell kiállniuk a jogaikért

és a befogadásért.

2009-ben már láttuk, milyen hatásai vannak egy válságnak:

sok segítő szolgáltatás bezárt,

a pénzbeli támogatások csökkentek,

sokan elvesztették a munkájukat.

Az Inclusion Europe kéri a **kormányokat**

és az **Európai Uniót:**

nyújtsanak pénzbeli támogatást

a fogyatékos embereknek és családjaiknak.

# Helena Dalli: A koronavírus-járvány hatásai a fogyatékos emberekre

Helena Dalli előadást tartott arról,

hogy milyen hatásai vannak a koronavírus-járványnak

a fogyatékos emberek életére.

Helena Dalli az egyenlőségért felelős

**Európai Uniós biztos**.

Az előadást az **Európai Parlament**

Fogyatékosságügyi munkacsoportja előtt tartotta.

Helena Dalli elmondta,

hogy az **intézményekben** élő idős emberek

és fogyatékos emberek életét

nagyon megnehezíti a koronavírus-járvány.

Helena Dalli elmondta,

hogy az **Európai Uniónak**

és az európai országoknak

most is tiszteletben kell tartaniuk

a fogyatékos emberek jogait,

amik az **ENSZ Egyezményben** vannak leírva.

Az **Európai Bizottság** számára az a legfontosabb,

hogy az Európai Unióban mindenki biztonságban legyen

és egészséges legyen.

Az Európai Bizottság több olyan intézkedést hozott

az egészségügy területén,

amivel segítik az embereket és a **tagországokat** a

 a koronavírus-járvány idején.

Az Európai Bizottság segít a védőeszközök beszerzésében.

Védő eszköz például a arcmaszk

és a gumikesztyű.

Létrehozták a Szolidaritás az egészségügyért nevű kezdeményezést.

Ez a kezdeményezés segíti a tagországok egészségügyi rendszereit.

A szolidaritás azt jelenti,

hogy kölcsönös segítség.

Az Európai Bizottság megkönnyítette

a tagországok számára az európai uniós pénzügyi alapok felhasználását a válság alatt.

Helena Dalli több szempontból is beszélt
a koronavírus-járványról:

* A lezárások nagyon megnehezítik
a fogyatékos emberek és családjaik életét.
* A távoktatás sok tanulónak bonyolult,
vagy nem hozzáférhető.
* Sok segítő szolgáltatás leállt,
ezért a szülőknek kell egyedül ellátniuk a gyermekeiket.
* Meg kell akadályozni

a fogyatékos emberek elleni diszkriminációt.

* A távoktatást mindenki számára hozzáférhetővé kell tenni.
* A koronavírus-járványról szóló információknak is

hozzáférhetőnek kell lenniük.

* El kell kerülni,
hogy a közösségben élő fogyatékos emberek,
intézménybe kerüljenek a járvány okozta válság miatt.
* Az intézményekben élő emberek
teljesen el vannak zárva másoktól,

 a lezárások miatt.

* Helena Dalli elmondta,
senki nem maradhat segítség nélkül
és alapvető szolgáltatások nélkül.

# Tájékoztatás: Az iskolák bezárásának hatásai

Az **Inclusion Europe** készített egy tájékoztatót arról,

hogy az **értelmi fogyatékos** tanulók nem jutnak hozzá

a megfelelő oktatáshoz a koronavírus járvány idején.

A koronavírus sok mindent megváltoztatott.

A koronavírus-vészhelyzet jól megmutatja

a már meglévő nehézségeket:

a **szegregációt** és a **diszkrimininációt,**

ami az értelmi fogyatékos embereket éri.

A koronavírus járvány miatt bezártak az iskolák.

Az iskolák bezárása nagy problémát jelent

az értelmi fogyatékos tanulóknak,

családjaiknak és tanáraiknak.

Sok értelmi fogyatékossággal élő tanuló

nem tudja folytatni a tanulmányait,

amíg az iskolák zárva vannak.

Az iskoláknak és **kormányoknak** tenniük kell azért,
hogy az értelmi fogyatékos tanulók

diszkriminációja és szegregációja megszűnjön.

Az iskoláknak és kormányoknak tenniük kell azért,
hogy az értelmi fogyatékos tanulók

ne legyenek hátrányban más tanulókhoz képest

Az Inclusion Europe tájékoztatója

felhívja a kormányok figyelmét,

hogy biztosítsák a megfelelő oktatást

az értelmi fogyatékos tanulók számára.

A koronavírus-járvány idején is.

**Ezek vannak a tájékoztatóban:**

Egy leírás arról,

hogyan akadályozza a járványügyi helyzet

az értelmi fogyatékosl élő tanulók oktatását.

Megoldási javaslatok,

amik segíthetnek az értelmi fogyatékos tanulóknak

és családjaiknak.

Tipikus hibák, amiket érdemes elkerülni,

amikor újraindulnak az iskolák.

Hasznos anyagok az **inkluzív oktatáshoz**,

a koronavírus járvány idejére.

Egy kérdőív, amit értelmi fogyatékos tanulók,

szülők és tanárok tölthetnek ki.

# Petíció az értelmi fogyatékos emberek jogainak védelméért,

# a koronavírus-vészhelyzet idején

Az **Inclusion Europe** beadott egy petíciót,
hogy így védje az **értelmi fogyatékos** emberek jogait

és a családjaik jogait,

a koronavírus-vészhelyzet idején.

A petíció egy beadvány,

amit sok ember támogat egy közös cél érdekében.

A koronavírus-vészhelyzet veszélybe sodorta

az értelmi fogyatékos emberek jogait.

Vannak országok,

amik a vészhelyzet során

nem tartották be az európai törvényeket

és az **ENSZ Egyezményt**.

Volt, ahol az értelmi fogyatékos emberek

nem kaptak egészségügyi ellátást.

Sok értelmi fogyatékos ember

nem kapta meg a megfelelő támogatást.

Sok értelmi fogyatékos tanuló

nem tudott tanulni,

mert a távoktatás nem megfelelő nekik.

A családok nem kaptak segítséget.

Sokan **intézményekben** ragadtak bezárva.

Nem láthatták a családjaikat és barátaikat.

Sok értelmi fogyatékos ember kapta el a vírust

és halt meg intézményekben.

A petíció felszólítja a tagországokat,

hogy

* hozzanak olyan pénzügyi intézkedéseket,
amik a fogyatékos embereket is segítik.
* hozzanak olyan egészségügyi intézkedéseket,
amik megvédik a fogyatékos embereket.

2020. május 19-én,

az **Európai Parlament** Petíciós Bizottsága

meghallgatta a petíciót.

A Petíciós Bizottság emberek egy csoportja.

Ez a csoport vizsgálja a petíciókat,

amiket az **Európai Unió** állampolgárai adnak be.

Az petíciót jól fogadták az **EP-képviselők**.

8 képviselőből 7 támogatta a petíciót.

Kósa Ádám egy EP-képviselő.

Kósa Ádám egyetértett a petícióval.

Az EP egy rövidítés,

ami azt jelenti Európai Parlament.

Azt mondta:

“Fontos, hogy tisztelettel bánjunk

az értelmi fogyatékos emberekkel”.

Monica Semedo is egy EP-képviselő.

Azt mondta:

“Mindenkinek jár a biztonság

és az egészségügyi ellátás”.

# Önérvényesítés a koronavírus-vészhelyzetben

2020. május 22-én, pénteken

az **Inclusion Europe** beszélgetést szervezett.

A beszélgetés online zajlott,

vagyis az interneten keresztül.

A beszélgetés témája az volt,

hogyan zajlik az **önérvényesítés**

a koronavírus vészhelyzetben.

Bercse László volt az egyik előadó.

László az **Európai Önérvényesítő Platform elnöke**

ésaz Inclusion Europe alelnöke.

Itt következik egy összefoglaló a beszédéből.

**Hogyan dolgoznak az önérvényesítők**

**és önérvényesítő szervezetek**

**a koronavírus-járvány idején?**

A koronavírus-járvány hatással van

az életünkre és a munkánkra.

Alkalmazkodnunk kellett ehhez az új helyzethez.

Sok segítő szolgáltatás leállt,

vagy nem úgy működik, mint eddig.

A családjaink élete is nagyon megváltozott.

Sokan a családunkkal vagyunk egész nap.

Ez nehéz lehet számunkra

és a családtagjaink számára is.

Sokan intézményekbe szorultunk,

ahol nem fogadhatunk látogatókat.

Ez nagyon nehéz számunkra

és a családtagjaink számára is.

Nem találkozhatunk a családunkkal és a barátainkkal.

Nem tudjuk úgy végezni a munkánkat, mint eddig.

Nehézséget okozhat,

hogy részt vegyünk online megbeszéléseken,

ha nincs velünk a segítőnk.

Európai szervezetként ez különösen nehéz számunkra,

a tolmácsolás miatt.

Sokan nem kapjuk meg a segítséget,

amit eddig megkaptunk és amire szükségünk van.

**Hogyan alkalmazkodtunk ehhez a helyzethez?**

Az egyik legfontosabb dolog,

hogy kapcsolatban maradjunk egymással.

Hogy azt érezzük, nem vagyunk egyedül.

Néhány szervezet okostelefonokat adott a tagjainak.

Azért, hogy részt tudjunk venni online megbeszéléseken,

és beszélni tudjunk a barátainkkal,

családtagjainkkal vagy segítőinkkel.

Beszélgetéseket szervezünk,

hogy együtt küzdjük le a nehézségeinket és félelmeinket.

Néhányan távoktatást is tartanak önérvényesítőknek.

Sokan viszont nehezen kapjuk meg ezt a fajta segítséget.

Sokan nehezen használjuk az informatikai eszközöket.

Sokunknak nincs számítógépe, okostelefonja

vagy internet hozzáférése.

Ez különbséget jelent az önérvényesítők között.

**Mik a legnagyobb problémák,**

**amikkel szembesülünk?**

Az önérvényesítőknek és önérvényesítő szervezeteknek

nehéz lehet tartani a kapcsolatot egymással.

Pedig nagyon fontos megosztani a tapasztalatokat.

Elmondani egymásnak,

hogy ki, hogyan alkalmazkodik ehhez a helyzethez.

Sok értelmi fogyatékos tanuló kimarad az oktatásból.

A távoktatás nem akadálymentes,

ezért nem mindenki tud részt venni benne.

Sokszor úgy érezzük,

hogy megfeledkeznek rólunk.

Aggódunk, hogy milyen hatással lesz

a koronavírus-járvány az értelmi fogyatékos munkavállalókra.

Félünk, hogy mi fogjuk először elveszteni a munkánkat

a gazdasági válság miatt.

Aggaszt minket a fogyatékossággal élő nőket érő erőszak is.

Az erőszakos cselekmények most kevésbé láthatók

és kevésbé lehet ellenük fellépni.

Ez még több erőszakos cselekményhez vezethet

az intézményeken belül.

**Mit akarunk elérni?**

Kérdezzenek meg minket arról,

hogy hogyan működjenek tovább a segítő szolgáltatások.

Hiszen most minden meg fog változni.

El kell érnünk, hogy a jogainkat tiszteletben tartsák

és ne hagyjanak minket magunkra.

Az önérvényesítőknek van véleménye.

Azt akarjuk, hogy hallgassanak meg minket.

**Levél az Inclusion Europe elnökétől: 13 hét szívet tépő elkülönülés**

Jyrki Pinomaaaz **Inclusion Europe** elnöke.

Finnországban él.

Egy levélben leírta a tapasztalatait

a koronavírus-vészhelyzet idején.

Ez egy összefoglaló a leveléből:

A koronavírus-vészhelyzet alatt

hetekig nem láthattam

az **értelmi fogyatékossággal** élő fiaimat.

Őket úgy hívják Markus és Robin.

Akkor láttam utoljára Markust and Robint,

amikor márciusban egy estét otthon töltöttek.

A látogatásuk után

Spanyolországba utaztam a feleségemmel.

Néhány nappal később,

koronavírus-vészhelyzet lett Európában.

Finnországból olyan hírek jöttek,

hogy a boltokban elfogytak az áruk.

A finn **kormány** azt kérte,

hogy aki külföldről érkezik haza Finnországba,

maradjon otthon két hétig.

Miután a feleségemmel haza érkeztünk Finnországba

otthon maradtunk két hétig

és nem találkoztunk a gyerekeinkkel.

**A lezárás 13 hétig tartott**

Március 18-án

a fiaim lakóotthonában azt mondták,

hogy egyelőre nem fogadhatnak látogatókat.

Nem mehettünk a fiaimhoz.

És ők sem jöhettek haza hozzánk.

Vettem egy iPad-et,

hogy tartani tudjuk a kapcsolatot a fiaimmal.

Videó telefonon beszéltünk egymással.

A fiaim azt mondták, szeretnének hazajönni.

A helyzet minden lakónak nehéz volt

és a családjaiknak is.

Május közepén megkerestük az intézményvezetőt

más szülőkkel együtt.

Arra kértük, hogy oldja fel a tilalmat,

hogy a gyermekeink hazajöhessenek.

Az intézményvezető engedett a kérésünknek.

Az intézmény lakói hazamehetnek a szüleikhez.

13 hét elkülönülés után,

végre újból együtt lehetek a fiaimmal.

# Közgyűlés – 2020. június 29.

A koronavírus járvány miatt,

idén online tartottuk meg

az **Inclusion Europe** közgyűlését.

A közgyűlés 2020. június 29-én volt.

A közgyűlésen bemutattuk

az Inclusion Europe 2019-es szakmai beszámolóját.

A beszámolóban leírtuk,
hogy min dolgoztunk 2019-ben.

Bemutattuk a 2019-es pénzügyi beszámólónkat is.

Elfogadtuk a 2021-es költségvetést.

A költségvetés azt jelenti,

hogy megtervezzük,

hogy mire és hogyan költjük el a pénzünket.

Az **Európai Önérvényesítő Platform** bemutatta

az vezetősége új tagját.

Az Európai Önérvényesítő Platformot röviden

így hívjuk: EPSA.

Az EPSA vezetőségének új tagja Ana Martínez

Spanyolországból.

Ana régóta védi

az értelmi fogyatékos emberek érdekeit.

Az Inclusion Europe 2 új tagszervezetet vett fel:

* Az ukrajnai értelmi fogyatékos emberek szervezetét
* és a Learning Disability England nevű szervezetet.
A szervezet neve magyarul azt jelenti,
Tanulási Fogyatékosság Anglia.

4 tag távozott az elnökségből:

* **José Smits,**
* **Harry Roche,**
* **Maria Antonia Fortuño Cebamanos,**
* **Denise Roza**

Köszönjük, hogy velünk dolgoztak!

3 új tagot választottunk az elnökségbe:

* **Anastasiya Zhyrmont**
* **Jeanne Nicklas-Faust**
* **Maria Cristina Schiratti**

Üdvözöljük őket a csapatban!

Kihirdettük a 2021-es konferenciánk dátumát

és helyszínét.

A konferencia 2021. június 9. és 11. között lesz,

Tampere városban, Finnországban.

# Szómagyarázatok

**Diszkrimináció**

A diszkrimináció

azt jelenti,

hogy igazságtalanul bánnak veled

vagy nem kapod meg a neked járó lehetőségeket.

Ez akkor diszkrimináció,

ha a fogyatékosságod miatt történik.

A diszkrimináció másokkal is megtörténik.

Például az olyan emberekkel,

akiknek más a bőrük színe.

Vagy az idős emberekkel.

**EP-képviselők**

Az [**európai parlament**](https://www.inclusion-europe.eu/easy-to-read-term/#EP)**i** képviselők [**politikusok**](https://www.inclusion-europe.eu/easy-to-read-term/#Politician),

akik az Európai Parlamentben dolgoznak.

Röviden EP-képviselőknek hívjuk őket.

**EPSA**

The Az EPSA egy rövidítés, angol nyelven.

Az EPSA magyarul azt jelenti:

Európai Önérvényesítő Platform.

Az EPSA tagjai **önérvényesítők** és szervezeteik

különböző európai országokból.

Az EPSA az **Inclusion Europe** része.

**Európai Bizottság**

Az Európai Bizottság együtt dolgozik

az Európai Parlamenttel.

Az Európai Bizottság törvényeket javasol elfogadásra

az **Európai Parlamentnek**

és az **Európai Unió Tanácsának**.

Az Európai Bizottság azt is biztosítja,

hogy a tagállamok betartsák a törvényeket,

amiket már elfogadtak.

**Európai Parlament**

Az Európai Parlament az a hely,

ahol az **Európai Unió** fontos döntéseit hozzák.

Például törvényeket fogadnak el.

A döntéseket az európai parlamenti képviselők hozzák.

Őket röviden EP-képviselőknek nevezzük.

Ők képviselik az embereket,

akik az Európai Unióban élnek.

Ötévente egyszer,

az Európai Unióban élő emberek **megszavazzák**,

hogy ki képviselje az országukat az Európai Parlamentben.

**Európai Unió**

Az Európai Unió egy csoport,

aminek 28 ország a tagja.

Az Európai Uniót röviden EU-nak hívjuk.

Az EU-hoz tartozó országokat tagállamoknak hívjuk.

Az országok azért hozták létre ezt a csoportot,

hogy együtt erősebbek legyenek politikailag

és gazdaságilag.

Az EU sok fontos dologról hoz törvényeket,

amik befolyásolják az itt élő emberek életét.

Az EU különböző területeken hoz törvényeket.

Ilyen törvények például:

* amik a környezetet védik
* amik a mezőgazdaságról szólnak
* amik megvédik a fogyasztók jogait.

A fogyasztók azok az emberek,

akik különböző termékeket vásárolnak.

Az EU olyan törvényeket is hoz,

amik befolyásolják az itt élő, fogyatékos emberek életét.

Az EU pénzt is ad a tagállamoknak.

A tagállamok a pénz egy részét

értelmi fogyatékos emberek támogatására költik.

**Európai Uniós biztos**

Az európai uniós biztos az a személy,

aki az **Európai Bizottságban**

egy bizonyos szakterületért felelős.

A biztos sok ember munkáját vezeti.

**Értelmi fogyatékosság**

Az értelmi fogyatékossággal élő emberek számára

nehezebb lehet megérteni az információkat

vagy megtanulni új dolgokat.

Ez megnehezíti az életük bizonyos részeit.

Az értelmi fogyatékos embereknek

gyakran támogatásra van szükségük

a tanulásban vagy a munkában.

Az értelmi fogyatékosság

általában felnőtt kor előtt kezdődik.

Egész életén keresztül befolyásolja az érintett személyt.

Vannak dolgok,

amik megkönnyítik az értelmi fogyatékos emberek életét.

Például a könnyen érthető információk.

Vannak, akik tanulási fogyatékosságnak nevezik,

értelmi fogyatékosság helyett.

**Gondnokság**

A gondnokság lehetővé teszi,

hogy más döntsön az életedről.

Az a személy,

aki helyetted hoz döntéseket, a gondnokod.

A gondnokod eldöntheti helyetted például,

hogy hol lakj.

Sok gondnokság alatt álló ember nem szavazhat,

nem házasodhat,

vagy nem nevelheti a saját gyermekeit.

**Hozzáférhető**

Olyan dolog, amit a fogyatékos emberek
könnyen tudnak használni.
Például:

* rámpa, hogy be tudjanak jutni egy épületbe
* **könnyen érthető** információ
* információ jelnyelven.

**Inclusion Europe**

Az Inclusion Europe egy szervezet,

ami az értelmi fogyatékos emberekért

és családjaikért dolgozik.

Az egyenlő jogokért

és a befogadásért küzdünk egész Európában.

Befolyásolni akarjuk az európai törvényeket,

hogy azok segítsék az értelmi fogyatékos embereket

és családjaikat.

1988-ban alakultunk.

76 tagszerveztünk van, 39 európai országból.

A székhelyünk Brüsszelben, Belgiumban van.

**Inkluzív oktatás és munka**

Az inkluzív oktatás és munka azt jelenti,

hogy az értelmi fogyatékos emberek

együtt tudnak tanulni és dolgozni

nem fogyatékos emberekkel.

**Intézmények**

Az intézmények olyan helyek,

ahol értelmi fogyatékossággal élő emberek

együtt laknak más értelmi fogyatékossággal élő emberekkel.

De másoktól,

vagyis a nem fogyatékos emberektől távol élnek.

Ezt szegregációnak hívjuk.

Van olyan, hogy valaki akarata ellenére kerül intézménybe.

Az intézményben lakó embereknek

követniük kell az intézmény szabályait

és nem dönthetnek önállóan.

**Kormány**

A kormány azoknak az embereknek a csoportja,

akik az országot irányítják.

Fontos döntéseket hoznak.

Például ezekről a dolgokról:

* arról, hogyan költsük el az ország pénzét
* a tömegközlekedésről az iskolák működéséről
* a kórházak működéséről.

Az emberek választásokon döntik el,

ki alakíthat kormányt.

**Könnyen érthető kommunikáció**

Könnyen érthető az az információ az,

ami egyszerűen van leírva.

Úgy, hogy az **értelmi fogyatékos** emberek

könnyen megértik.

A könnyen érthető szövegekben

egyszerű szavakat és mondatokat használunk.

Ha mégis vannak bonyolult szavak,

azokat megmagyarázzuk.

A könnyen érthető szövegekben gyakran vannak képek,

amik segítenek megérteni,

hogy miről szól a szöveg.

Egy értelmi fogyatékos embernek kell ellenőriznie,

hogy a szöveg valóban könnyen érthető-e.

A könnyen érthető szövegeken gyakran szerepel ez a logó,

hogy egyszerű legyen őket megtalálni.

Vannak szabályok, amik leírják,

hogyan kell könnyen érthető szöveget írni.

**Oktatás**

Az oktatás azt jelenti: tanítás.

Azt jelenti, hogy az embereknek képzéseket biztosítunk.

Azért, hogy új dolgokat tanuljanak.

**Önérvényesítés**

Önérvényesítés az,

amikor az **értelmi fogyatékossággal** élő emberek

felszólalnak saját magukért.

Ezeket az embereket önérvényesítőknek nevezzük.

**Szegregáció**

A szegregáció azt jelenti,

hogy valakit elkülönítenek másoktól,

nem tisztességes indokkal.

Például a fogyatékossága miatt.

**Szavazás**

A szavazás azt jelenti,

hogy megválasztjuk a politikusokat,

akik képviselnek minket és döntéseket hoznak értünk.

Szavazni különböző szinteken lehet.

Például

* városi szinten,
amikor új polgármestert választunk
* országos szinten,
amikor új parlamenti képviselőket választunk
* európai uniós szinten,
amikor új európai parlamenti képviselőket választunk.